
România dorește să construiască șase reactoare nucleare avansate — și de 
dimensiuni miniaturale — pe locul fostei centrale din orașul vecin Doicești. Există 
doar o singură problemă: reactoarele la scară mică nu există încă cu 

adevărat, scrie influenta publicaţie europeană Politico, avertizind, totodată asupra 
riscurilor majore de securitate pe care le prezintă această tehnologie inexistentă în 


vreo altă ţară pînă acum. Practic, subliniază Politico, România e un poligon 
experimental pe care sunt aţintiţi ochii mai multor ţări: iese sau nu iese? 


În prezent, multe ţări din blocul comunitar se orientează către reactoarele 
miniaturale — numite de industrie reactoare modulare mici — Suedia, Franţa, Finlanda, 
Olanda, Estonia, Italia, Polonia, Bulgaria, Belgia și Republica Cehă, toate acestea fiind 
interesate de această tehnologie. Bucureștiul preia iniţiativa. Fiind prima ţară din UE 
care a acordat aprobarea iniţială de reglementare pentru noua tehnologie, își 
propune să instaleze cel puţin unul dintre cele șase reactoare miniaturale planificate 
la Doicești până în 2030. 


Privind munţii de moloz pătaţi de zăpadă care se întind în depărtare pe șantierul de 
la Doicești, este greu de imaginat că primul reactor va începe să funcţioneze acolo în 
mai puţin de șase ani, scrie Politico. 


Deși versiunile anterioare ale acestei tehnologii au alimentat submarine nucleare, 
portavioane și spărgătoare de gheaţă, doar două modele din totalul de 108 sunt în 
funcţiune în prezent — în Rusia și China, potrivit lui Igor Pioro, un cercetător în 
domeniul nuclear de la Universitatea Ontario Tech, care a scris un manual despre 
reactoarele de ultimă generaţie. Acest lucru nu numai că ridică probleme de 
siguranţă, dar a dus și la o supraevaluare dramatică a utilizărilor reactoarelor, a spus 
el, care ar trebui să se limiteze în mare parte la zone îndepărtate, aflate în afara 
rețelei, cum ar fi minele din Siberia în timpul iernii, și nu la regiuni cu reţele electrice 
interconectate la scară largă, cum ar fi UE. 


„Toată lumea crede că reactoarele modulare mici pot fi făcute oriunde”, afirmă el. „Ar 
trebui să se înţeleagă că ele sunt indicate pentru rețelele mici din zonele îndepărtate, 
unde nu poţi aduce combustibil”. 


De asemenea, este „absolut greșit” să presupunem că reactoarele futuriste pot fi 
pornite și oprite atunci când sursele regenerabile nu generează energie, spune Pioro, 
deoarece acest lucru poate provoca o „uzură foarte semnificativă a echipamentelor”. 


Experții sunt, de asemenea, sceptici în privinţa faptului că tehnologia va depăși 
problemele legate de costuri și de sincronizare care au afectat în mod istoric 
industria nucleară. 


„Toată lumea este de acord că primele unităţi vor fi costisitoare și potenţial peste 
preţul pieţei”, a declarat Cognet-Dauphin, analistul S&P Global, adăugând că 
„nimeni nu are o idee corectă” dacă va exista suficientă cerere pentru producţia în 
masă în viitor. 


În România, Cosmin Ghiţă, șeful Nuclearelectrica, spune că „nu vede un posibil risc” 
de depășire a costurilor și nici de întârzieri „dincolo de 2030", deoarece „70 sau 80%" 
din producţie este prefabricată și apoi instalată la faţa locului. Deocamdată, firma nu 
are o estimare a costurilor pentru proiect, deși ministrul Energiei, Sebastian Burduja, 
prezice că va avea nevoie de „miliarde” de euro din partea statului. 


Dar Otilia Nuţu, analist de politici energetice la think tank-ul Expert Forum din 
România, nu este convinsă. Ea susține că statul are un istoric slab în ceea ce privește 
finalizarea proiectelor energetice emblematice, cum ar fi o uzină de gaz din nordul 
ţării, care a înregistrat întârzieri de ani de zile. 


„Guvernul nostru, în general, este foarte entuziasmat de astfel de proiecte”, în 
special pentru cele care sunt finalizate „de cinci miniștri”, a spus ea, adăugând: „Nu 
este responsabilitatea lor directă, așa că pot spune orice”. 


Acesta este un punct de vedere împărtășit de ONG-urile ecologice. 


Guvernul înlocuiește „o energie poluantă cu o altă industrie care prezintă încă 
anumite riscuri pentru comunitate și pentru mediu”, când ar trebui să caute mai 
degrabă să dezvolte sectorul de energie regenerabilă, a declarat Laura Nazare, 
militantă la Bankwatch România. 


Adăugând scepticism în jurul proiectului, NuScale, firma americană care construiește 
reactorul românesc, și-a văzut un contract important în Utah anulat în noiembrie, pe 
fondul temerilor legate de subscrierile scăzute pentru energia centralei și de 
creșterea costurilor. Firma a declarat pentru Politico că „nu se așteaptă" ca aceste 
probleme „să se repete și cu alți clienţi”, adăugând că „costurile de capital pentru 


domeniul lor de aprovizionare au rămas stabile”. 


La nivelul UE, reactoarele de mici dimensiuni se confruntă și cu obstacole politice. 
Dacă Bruxelles-ul va încerca vreodată să finanţeze aceste tehnologii, va trebui să 
convingă scepticii în materie de energie nucleară precum Austria, Luxemburg și 
Germania, mai scrie publicaţia. 

Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Victor Ponta îl provoacă pe procurorul Portocală la bătaie: Ne batem la el în stradă, dacă vrea 


Gheorghe lalomiţianu încinge bursa speculațiilor, acesta declară : PSD și PNL vor comasarea fiindcă 
se prăbușesc în sondaje 


Taxa pe boală! Cum îi jefuiesc PSD și PNL pe românii bolnavi și mamele care au născut 


Sărăcie mare în ţară: Protest la Bârlad faţă de tarifele mari la apă 


Renovarea Vila Lac | și a sediului Guvernului, 
tunul de peste 100 de milioane de euro al 
baronilor PSD, Neacșu și Moraru 


Mihai Tudose, relicva sistemului ascunsă la 
Bruxelles: Jaf de 10 milioane de euro la 
conducta BRUA. Asociere cu 'Ndrangheta 


Virgil Grigore de la Coșoveni, Butoane și Cumnatul lui Adrian Năstase a furat 17 milioane 
clanurile Olteniei de euro de la români și a creat o pagubă de 150 
de milioane de euro prin City Insurance 


Ce au spus colegii de lagăr a lui Alexei Navalnii despre moartea fostului opozant al lui Vladimir 
Putin. Ce evenimente au avut loc cu puţin timp înainte de anunţului decesului? 


SURSE Șeful Agenţiei de Plăţi în Agricultură, liberalul lonuţ Lupu, demis de ministrul PSD Florin 
Barbu / Liberalul de la APIA refuzase plata subvenţiei pentru firmele apropiate familiei Stănescu, în 


dosarul stufului din Delta Dunării 


Zeci de salariaţi din Asistenţă Socială şi Protecţia Copilului au protestat în faţa Ministerului Muncii: 
"Degeaba facem legi de salarizare, dacă nu le aplicăm” 


E din nou grevă la Agenţia pentru IMM-uri. Ministrul Economiei răspunde: Birocraţia durează 

Nicolae Ciucă: Liste comune PSD/PNL la europarlamentare 


O 5 minute în urmă 


Fermierii polonezi au spart vagoanele cu grâu din Ucraina și le-au vărsat pe șinele de cale 
ferată 


O o oră în urmă 


Alianţa CiuCiu (Ciolacu-Ciucă), un pericol pentru democraţie 


O 3 ore în urmă 


Un nou val de biruri se va revărsa asupra românilor 


O 4 ore în urmă 


Nici Firea, nici Nicușor Dan. Bulai. "Ăla câștigă!” 


O 4 ore în urmă 


